Alan Bennett

Alan Bennett (født 9. mai 1934 i Leeds i West Yorkshire), er en britisk forfatter, skuespiller, komiker og dramatiker.
 Biografi 
Bennett ble født i Armley i Leeds i Yorkshire. Han er sønn av en slakter. Bennett studerte ved Leeds Modern School (nå Lawnswood School) og ved Sidney Sussex College, Cambridge og senere ved Oxford University hvor han leste historie. Mens han studerte ved Oxford medvirket han i The Oxford Revue. Han ble ved universitetet i flere år og underviste i middelalderhistorie.

 Karriere 
I august 1960 deltok Bennett sammen med Dudley Moore, Jonathan Miller og Peter Cook ved Edinburgh Festival i den satiriske revyen Beyond the Fringe. Etter festivalen fortsatte showet i London og New York. Han spilte også med i My Father Knew Lloyd George. På denne tiden spilte Bennett oftest rollen som prest.

Bennetts første teaterstykke, Forty Years On, ble satt opp i 1968. Mange TV-, teater- og radiostykker fulgte, men også filmmanuskript, noveller, romaner, en mengde fagbøker, TV-sendinger og flere opptredener som skuespiller.

Mange av Bennetts rollefigurer er uheldige og underdanige, eller underlegne og forbigåtte. Livet har ført dem inn i en blindgate, eller har bare passert dem. I mange tilfeller har de blitt sviktet hva gjelder sex og intime forhold, i stor grad på grunn av forsiktighet og gjennom å mislykkes i å få kontakt med andre.

1987 gjorde han Talking Heads, en serie monologer for TV som senere også ble satt opp på Comedy Theatre i London i 1992. Det var et sex-fiksert komisk stykke. Han fulgte opp med en annen omgang av sex i Talking Heads, et tiår senere.

I sin prosasamling Untold Stories, 2005 har Bennett skrevet om sin mors mentale sykdom og hvordan den påvirket henne og de øvrige familiemedlemmene. Mange av hans verk er basert på hans bakgrunn i Leeds.

The Lady in the Van er basert på hans erfaringer med en landstryker kalt Miss Shepherd som bodde i Bennetts oppkjørsel i flere forskjellige forfalne husvogner i mer en femten år. Et hørespill med samme tittel ble sendt på BBC Radio 4, med skuespilleren Maggie Smith i rollen som Miss Shepherd og Alan Bennett som spilte seg selv. Maggie Smith spiller den samme rollen i filmen The Lady in the Van, som hadde premiere i 2015. I filmen er det skuespilleren Alex Jennings som spiller rollen som forfatteren. 

Oscar-nominering
1994 skrev Bennett filmmanus til sitt framgangsrike hørespill The Madness of George III, 1991. Filmen har samme navn som hørespillet The Madness of King George. Filmen fikk Oskarnomineringer blant annet nominering for Bennetts manus og for Nigel Hawthornes og Helen Mirrens fremføring

Bennetts hørespill, The History Boys vant tre Laurence Olivierpriser i februar 2005, for beste nye hørespill, beste skuespiller (Richard Griffiths) og beste regissør, (Nicholas Hytner). Det har også vunnet Critics' Circle Theatre Awards og Evening Standards pris for beste skuespillere og beste hørespill.

The History Boys fikk også seks Tonypriser  på Broadway, blant annet for beste teateroppsetning, beste hovedrolle i et hørespill (Richard Griffiths), beste kvinnelige skuespiller i et hørespill (Frances de la Tour) og beste teaterregi (Nicholas Hytner).

En filmversjon av The History Boys hadde premiere i Storbritannia i 2006.

I september 2005 avslørte Bennett at han 1997 var blitt  behandlet for kreft, som nå var kommet tilbake. Han hadde begynt på Untold Stories (utgitt i 2005) med tanke på at den skulle gis ut posthumt. Kreften bedret seg. I de selvbiografiske tekstene som omfatter en stor del av boken skriver Bennett for første gang om sin homoseksualitet.

I 2008 donerte Bennett sitt arkiv med arbeidsmateriale, upubliserte manuskript, dagbøker og bøker til Bodleian Library.
 Verk 
 Film 
 1980: Long Shot 
1985: Dreamchild 
1986: The Secret Policeman's Ball
1982: The Secret Policeman's Other Ball
1986: A Private Function
1987: Pleasure At Her Majesty's
1987: Prick Up Your Ears
1987: Little Dorrit
1994: Wind in the Willows (animasjonsfilm)
1995: Parson's Pleasure
1995: The Madness of King George (filmmanus basert på hans eget teaterstykkeThe Madness of George III)
2006: The History Boys (filmmanus basert på hans eget teaterstykke med samme tittel)
2015: The Lady in the Van

 Bibliografi 
 1962: Beyond the Fringe (sammen med Peter Cook, Jonathan Miller og Dudley Moore). London: Souvenir Press (utgitt på nytt i  New York av forlaget Random House i 1963)
1969: Forty Years On. London: Faber
1972: Getting On. London: Faber
1973: Habeas Corpus. London: Faber
1978: The Old Country. London: Faber
1980: Enjoy. London: Faber
1981: Office Suite. London: Faber
1982: Objects of Affection. London: BBC Publications
1984: A Private Function. London: Faber
1985: Forty Years On; Getting On; Habeas Corpus. London: Faber
1985: The Writer in Disguise. London: Faber
1987: Prick Up Your Ears: The Film Screenplay. London: Faber
1987: Two Kafka Plays. London: Faber
1988: Talking Heads. London: BBC Publications (utgitt på nytt i New York av forlaget Summit i 1990)
1989: Single Spies. London: Faber
1990: Single Spies and Talking Heads. New York: Summit
1989: The Lady in the Van
1990: Poetry in Motion
1991: The Wind in the Willows. London: Faber
1991: Forty Years On and Other Plays. London: Faber
1992: The Madness of George III. London: Faber
1992: Poetry in Motion 2
1994: Writing Home (memoarer og essayer). London: Faber
1995: The Madness of King George (filmmanus)
1999: Father ! Father ! Burning Bright (prosaversion av manuset til TV-filmen Intensive Care)
2000: The Laying on of Hands (fortellinger)
2001: The Clothes They Stood Up In
2005: Untold Stories (selvbiografi og essayer), London, ISBN 0-571-22830-5
2007: The Uncommon Reader, London
2009: A Life Like Other People's (erindringer), London
2016: Keep On Keeping On (dagboknotater i utvalg)

 Utgitt på norsk  
 En uvanlig leser (The Uncommon Reader) Oversatt av Ragnfrid Stokke ble utgitt i 2008

 Priser og utmerkelser 
 Hawthornden Prize 1989 for Talking Heads

 Referanser 

 Eksterne lenker 
 Ordfront: Alan Bennett


Kategori:Engelske forfattere
Kategori:Engelske dramatikere
Kategori:Engelske skuespillere
Kategori:Engelske komikere
Kategori:Personer fra Leeds